title: Decizia Consiliului din 15 octombrie 2010 de numire a doi membri ai Consiliului de administrație al Agenției Europene pentru Produse Chimice

text:
               19.10.2010

               RO

               Jurnalul Oficial al Uniunii Europene

               C 282/4

         DECIZIA CONSILIULUI
   din 15 octombrie 2010
   de numire a doi membri ai Consiliului de administrație al Agenției Europene pentru Produse Chimice
   2010/C 282/05
   CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1907/2006 al Parlamentului European și al Consiliului din 18 decembrie 2006 privind înregistrarea, evaluarea, autorizarea și restricționarea substanțelor chimice (REACH) și de înființare a Agenției Europene pentru Produse Chimice (1), în special articolul 79,
   întrucât:

               (1)

               Articolul 79 din Regulamentul (CE) nr. 1907/2006 prevede numirea de către Consiliu, în calitate de membri ai Consiliului de administrație al Agenției Europene pentru Produse Chimice, a câte unui reprezentant din fiecare stat membru.

               (2)

               Prin decizia sa din 7 iunie 2007 (2), Consiliul a numit 27 de membri ai Consiliului de administrație al Agenției Europene pentru Produse Chimice. Membrii danez (3) și portughez (4) din cadrul Consiliului de administrație au fost înlocuiți.

               (3)

               Guvernul danez a informat Consiliul cu privire la intenția sa de a îl înlocui pe reprezentantul Danemarcei în cadrul Consiliului de administrație și a înaintat o nominalizare pentru un nou reprezentant, care ar trebui să fie numit pentru perioada rămasă până la 31 mai 2011.

               (4)

               Guvernul portughez a informat Consiliul cu privire la intenția sa de a îl înlocui pe reprezentantul Portugaliei în cadrul Consiliului de administrație și a înaintat o nominalizare pentru un nou reprezentant, care ar trebui să fie numit pentru perioada rămasă până la 31 mai 2011,

         ADOPTĂ PREZENTA DECIZIE:
   Articolul 1
   Dl Eskil THUESEN, cetățean danez, născut la 4 septembrie 1965, este numit membru al Consiliului de administrație al Agenției Europene pentru Produse Chimice, în locul dlui Per NYLYKKE, pentru perioada cuprinsă între 20 octombrie 2010 și 31 mai 2011.
   Articolul 2
   Dl Mário GRÁCIO, cetățean portughez, născut la 5 mai 1971, este numit membru al Consiliului de administrație al Agenției Europene pentru Produse Chimice, în locul dnei Maria Fernanda SANTIAGO, pentru perioada cuprinsă între 20 octombrie 2010 și 31 mai 2011.
   Articolul 3
   Prezenta decizie întră în vigoare la data adoptării acesteia.

      Adoptată la Luxemburg, 15 octombrie 2010.

            Pentru Consiliu

            Președintele

         E. SCHOUPPE

      (1)  JO L 396, 30.12.2006, p. 1.

      (2)  JO C 134, 16.6.2007, p. 6.

      (3)  Decizia Consiliului din 24 iulie 2008 de numire a unui membru al Consiliului de administrație al Agenției Europene pentru Produse Chimice (JO C 190, 29.7.2008, p. 1).

      (4)  Decizia Consiliului din 27 noiembrie 2008 de numire a trei membri ai Consiliului de administrație al Agenției Europene pentru Produse Chimice (JO C 320, 16.12.2008, p. 4).


title: Decizia (UE) 2017/1101 a Consiliului din 19 iunie 2017 de numire a președintelui unei camere de recurs a Oficiului Uniunii Europene pentru Proprietate Intelectuală

text:
               21.6.2017

               RO

               Jurnalul Oficial al Uniunii Europene

               L 158/43

         DECIZIA (UE) 2017/1101 A CONSILIULUI
   din 19 iunie 2017
   de numire a președintelui unei camere de recurs a Oficiului Uniunii Europene pentru Proprietate Intelectuală
   CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Regulamentul (UE) 2017/1001 al Parlamentului European și al Consiliului din 14 iunie 2017 privind marca Uniunii Europene (1), în special articolul 166 alineatul (1),
   întrucât la 1 decembrie 2016 lista candidaților pentru postul de președinte al unei camere de recurs a Oficiului Uniunii Europene pentru Proprietate Intelectuală (denumit în continuare „oficiul”) a fost transmisă Consiliului de către consiliul de administrație al oficiului,
   ADOPTĂ PREZENTA DECIZIE:
   Articolul 1
   Domnul Sven STÜRMANN, născut la Bonn (Germania) la 20 noiembrie 1971, este numit președinte al unei camere de recurs a oficiului pentru un mandat de cinci ani.
   Data la care începe mandatul de cinci ani menționat la primul paragraf se stabilește de către consiliul de administrație al oficiului.
   Articolul 2
   Prezenta decizie intră în vigoare la data publicării în Jurnalul Oficial al Uniunii Europene.

      Adoptată la Luxemburg, 19 iunie 2017.

            Pentru Consiliu

            Președintele

         J. HERRERA

      (1)  JO L 154, 16.6.2017, p. 1.


               19.2.2016

               RO

               Jurnalul Oficial al Uniunii Europene

               C 65/182

         P7_TA(2013)0238
   Cerere de ridicare a imunităţii lui Alexander Alvaro
   Decizia Parlamentului European din 11 iunie 2013 privind privind cererea de ridicare a imunității lui Alexander Alvaro (2013/2106(IMM))
   (2016/C 065/28)

      Parlamentul European,

               —

               având în vedere cererea de ridicare a imunității lui Alexander Alvaro, transmisă la 8 mai 2013 de Ministerul Federal al Justiției din Germania, legată de o cauză aflată pe rol la Parchetul Köln (Germania), și anunțată în plen la 23 mai 2013,

               —

               având în vedere faptul că Alexander Alvaro a avut oportunitatea de a fi audiat în conformitate cu articolul 7 alineatul (3) din Regulamentul de procedură,

               —

               având în vedere articolul 9 din Protocolul nr. 7 privind privilegiile și imunitățile Uniunii Europene și articolul 6 alineatul (2) din Actul din 20 septembrie 1976 privind alegerea membrilor Parlamentului European prin vot universal direct,

               —

               având în vedere articolul 46 din Legea fundamentală a Germaniei (Grundgesetz),

               —

               având în vedere articolul 6 alineatul (2) și articolul 7 din Regulamentul său de procedură,

               —

               având în vedere raportul Comisiei pentru afaceri juridice (A7-0188/2013),

               A.

               întrucât Parchetul din Köln (Germania) a cerut ridicarea imunității parlamentare a lui Alexander Alvaro, deputat și vicepreședinte al Parlamentului European, în legătură cu inițierea cercetărilor pe motivul unei presupuse infracțiuni;

               B.

               întrucât cererea parchetului se referă la cercetări legate de un accident rutier grav în care a fost implicat Alexander Alvaro;

               C.

               întrucât, în conformitate cu articolul 9 din Protocolul privind privilegiile și imunitățile Uniunii Europene, deputații beneficiază, pe teritoriul statului propriu, de imunitățile acordate deputaților parlamentului național respectiv;

               D.

               întrucât, în conformitate cu articolul 46 alineatul (2) din Legea fundamentală a Germaniei (Grundgesetz), un deputat nu poate fi tras la răspundere pentru o infracțiune sancționabilă fără autorizația parlamentului, cu excepția cazului în care este surprins în flagrant sau în cursul zilei următoare comiterii infracțiunii;

               E.

               întrucât, în consecință, Parlamentul trebuie să ridice imunitatea lui Alexander Alvaro pentru ca procedura deschisă împotriva sa să continue;

               F.

               întrucât articolul 9 din Protocolul privind privilegiile și imunitățile Uniunii Europene și articolul 46 alineatul (2) din Grundgesetz a Germaniei nu împiedică ridicarea imunității lui Alexander Alvaro;

               G.

               întrucât, prin urmare, este recomandabilă ridicarea imunității în cazul de față,

               1.

               hotărăște să ridice imunitatea lui Alexander Alvaro.

               2.

               încredințează Președintelui sarcina de a transmite prezenta decizie, precum și raportul comisiei competente autorităților competente ale Republicii Federale Germania și lui Alexander Alvaro.


title: Decizia (UE) 2015/1035 a Consiliului din 7 mai 2015 privind semnarea, în numele Uniunii Europene, și aplicarea cu titlu provizoriu a Acordului dintre Uniunea Europeană și Republica Vanuatu privind exonerarea de obligația de a deține viză de scurtă ședere

text:
               3.7.2015

               RO

               Jurnalul Oficial al Uniunii Europene

               L 173/46

         DECIZIA (UE) 2015/1035 A CONSILIULUI
   din 7 mai 2015
   privind semnarea, în numele Uniunii Europene, și aplicarea cu titlu provizoriu a Acordului dintre Uniunea Europeană și Republica Vanuatu privind exonerarea de obligația de a deține viză de scurtă ședere
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 77 alineatul (2) litera (a), coroborat cu articolul 218 alineatul (5),
   având în vedere propunerea Comisiei Europene,
   întrucât:

               (1)

               Regulamentul (UE) nr. 509/2014 al Parlamentului European și al Consiliului (1) a transferat mențiunea referitoare la Republica Vanuatu din anexa I în anexa II la Regulamentul (CE) nr. 539/2001 al Consiliului (2).

               (2)

               Respectiva mențiune referitoare la Republica Vanuatu este însoțită de o notă de subsol care precizează că exceptarea de la obligativitatea vizelor se aplică de la data intrării în vigoare a unui acord privind exceptarea de la obligativitatea vizelor, care urmează să fie încheiat cu Uniunea Europeană.

               (3)

               La 9 octombrie 2014, Consiliul a adoptat o decizie prin care a autorizat Comisia să înceapă negocieri cu Republica Vanuatu în vederea încheierii unui acord între Uniunea Europeană și Republica Vanuatu privind exonerarea de obligația de a deține viză de scurtă ședere (denumit în continuare „acordul”).

               (4)

               Negocierile privind acordul au început la 19 noiembrie 2014 și au fost finalizate cu succes prin parafarea acestuia la 4 decembrie 2014, prin intermediul unui schimb de scrisori.

               (5)

               Acordul ar trebui să fie semnat, iar declarațiile atașate la acord ar trebui să fie aprobate, în numele Uniunii. Acordul ar trebui să se aplice cu titlu provizoriu de la data semnării sale, până la finalizarea procedurilor necesare pentru încheierea sa oficială.

               (6)

               Prezenta decizie constituie o dezvoltare a dispozițiilor acquis-ului Schengen la care Regatul Unit nu participă, în conformitate cu Decizia 2000/365/CE a Consiliului (3); prin urmare, Regatul Unit nu participă la adoptarea prezentei decizii, nu îi revin obligații în temeiul acesteia și aceasta nu i se aplică.

               (7)

               Prezenta decizie constituie o dezvoltare a dispozițiilor acquis-ului Schengen la care Irlanda nu participă, în conformitate cu Decizia 2002/192/CE a Consiliului (4); prin urmare, Irlanda nu participă la adoptarea prezentei decizii, nu îi revin obligații în temeiul acesteia și aceasta nu i se aplică,

         ADOPTĂ PREZENTA DECIZIE:
   Articolul 1
   Prin prezenta decizie se autorizează semnarea, în numele Uniunii, a Acordului dintre Uniunea Europeană și Republica Vanuatu privind exonerarea de obligația de a deține viză de scurtă ședere (denumit în continuare „acordul”), sub rezerva încheierii sale.
   Textul acordului este atașat la prezenta decizie.
   Articolul 2
   Declarațiile atașate la prezenta decizie se aprobă în numele Uniunii.
   Articolul 3
   Președintele Consiliului este autorizat să desemneze persoana sau persoanele împuternicite să semneze acordul în numele Uniunii.
   Articolul 4
   Acordul se aplică cu titlu provizoriu de la data semnării sale (5), până la finalizarea procedurilor necesare pentru încheierea sa.
   Articolul 5
   Prezenta decizie intră în vigoare la data adoptării.

      Adoptată la Bruxelles, 7 mai 2015.

            Pentru Consiliu

            Președintele

         E. RINKĒVIČS

      (1)  Regulamentul (UE) nr. 509/2014 al Parlamentului European și al Consiliului din 15 mai 2014 de modificare a Regulamentului (CE) nr. 539/2001 al Consiliului de stabilire a listei țărilor terțe ai căror resortisanți trebuie să dețină viză pentru trecerea frontierelor externe și a listei țărilor terțe ai căror resortisanți sunt exonerați de această obligație (JO L 149, 20.5.2014, p. 67).

      (2)  Regulamentul (CE) nr. 539/2001 al Consiliului din 15 martie 2001 de stabilire a listei țărilor terțe ai căror resortisanți trebuie să dețină viză pentru trecerea frontierelor externe și a listei țărilor terțe ai căror resortisanți sunt exonerați de această obligație (JO L 81, 21.3.2001, p. 1).

      (3)  Decizia 2000/365/CE a Consiliului din 29 mai 2000 privind solicitarea Regatului Unit al Marii Britanii și Irlandei de Nord de a participa la unele dintre dispozițiile acquis-ului Schengen (JO L 131, 1.6.2000, p. 43).

      (4)  Decizia 2002/192/CE a Consiliului din 28 februarie 2002 privind solicitarea Irlandei de a participa la unele dintre dispozițiile acquis-ului Schengen (JO L 64, 7.3.2002, p. 20).

      (5)  Data semnării acordului se va publica în Jurnalul Oficial al Uniunii Europene de către Secretariatul General al Consiliului.


title: Decizia (UE) 2016/2111 a Consiliului din 28 noiembrie 2016 de numire a unui membru în cadrul Comitetului consultativ pentru libera circulație a lucrătorilor pentru Belgia

text:
               2.12.2016

               RO

               Jurnalul Oficial al Uniunii Europene

               L 327/77

         DECIZIA (UE) 2016/2111 A CONSILIULUI
   din 28 noiembrie 2016
   de numire a unui membru în cadrul Comitetului consultativ pentru libera circulație a lucrătorilor pentru Belgia
   CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 492/2011 al Parlamentului European și al Consiliului din 5 aprilie 2011 privind libera circulație a lucrătorilor în cadrul Uniunii (1), în special articolele 23 și 24,
   având în vedere listele de candidați prezentate Consiliului de către guvernele statelor membre,
   întrucât:

               (1)

               Prin decizia sa din 20 septembrie 2016 (2), Consiliul a numit membrii și membrii supleanți în cadrul Comitetului consultativ pentru libera circulație a lucrătorilor pentru perioada 25 septembrie 2016-24 septembrie 2018.

               (2)

               Guvernul Belgiei a prezentat o candidatură pentru un post vacant,

         ADOPTĂ PREZENTA DECIZIE:
   Articolul 1
   Următoarea persoană este numită în calitate de membru în cadrul Comitetului consultativ pentru libera circulație a lucrătorilor pentru perioada 25 septembrie 2016-24 septembrie 2018:
   I.   REPREZENTANȚI AI SINDICATELOR

               Țară

               Membri

               Membri Supleanți

               Belgia

               domnul Joeri HENS

         Articolul 2
   Consiliul numește membrii și membrii supleanți încă nenominalizați la o dată ulterioară.
   Articolul 3
   Prezenta decizie intră în vigoare la data adoptării.

      Adoptată la Bruxelles, 28 noiembrie 2016.

            Pentru Consiliu

            Președintele

         P. ŽIGA

      (1)  JO L 141, 27.5.2011, p. 1.

      (2)  Decizia Consiliului din 20 septembrie 2016 de numire a membrilor și a membrilor supleanți în cadrul Comitetului consultativ pentru libera circulație a lucrătorilor (JO C 348, 23.9.2016, p. 3).


title: 2011/552/UE, Euratom: Decizia Parlamentului European din 10 mai 2011 privind descărcarea de gestiune pentru execuția bugetului Agenției Executive pentru Competitivitate și Inovare aferent exercițiului financiar 2009

text:
               27.9.2011

               RO

               Jurnalul Oficial al Uniunii Europene

               L 250/77

         DECIZIA PARLAMENTULUI EUROPEAN
   din 10 mai 2011
   privind descărcarea de gestiune pentru execuția bugetului Agenției Executive pentru Competitivitate și Inovare aferent exercițiului financiar 2009
   (2011/552/UE, Euratom)
   PARLAMENTUL EUROPEAN,

               —

               având în vedere bugetul general al Uniunii Europene aferent exercițiului financiar 2009 (1),

               —

               având în vedere conturile anuale ale Uniunii Europene pentru exercițiul financiar 2009 [SEC(2010) 963 – C7-0211/2010] (2),

               —

               având în vedere conturile anuale finale ale Agenției Executive pentru Competitivitate și Inovare pentru exercițiul financiar 2009,

               —

               având în vedere Raportul Comisiei privind acțiunile întreprinse în urma descărcării de gestiune pentru exercițiul financiar 2008 [COM(2010) 650] și documentele de lucru ale serviciilor Comisiei care însoțesc raportul în cauză [SEC(2010) 1437 și SEC(2010) 1438],

               —

               având în vedere Comunicarea Comisiei din 2 iunie 2010 intitulată „Sinteza realizărilor Comisiei în materie de gestiune în 2009” [COM(2010) 281],

               —

               având în vedere Raportul anual al Comisiei către autoritatea care acordă descărcarea de gestiune privind auditurile interne desfășurate în anul 2009 [COM(2010) 447] și documentul de lucru al serviciilor Comisiei care însoțește raportul în cauză [SEC(2010) 994],

               —

               având în vedere Raportul Curții de Conturi privind conturile anuale ale Agenției Executive pentru Competitivitate și Inovare pentru exercițiul financiar 2009, însoțit de răspunsurile agenției (3),

               —

               având în vedere Declarația de asigurare privind fiabilitatea conturilor și legalitatea și regularitatea operațiunilor subiacente întocmită de Curtea de Conturi în temeiul articolului 287 din Tratatul privind funcționarea Uniunii Europene (4),

               —

               având în vedere Recomandarea Consiliului din 15 februarie 2011 privind descărcarea de gestiune a agențiilor executive cu privire la execuția bugetară pentru exercițiul financiar 2009 (05893/2011 – C7-0054/2011),

               —

               având în vedere articolele 274, 275 și 276 din Tratatul CE, articolul 17 alineatul (1) din Tratatul privind Uniunea Europeană, articolele 317, 318 și 319 din Tratatul privind funcționarea Uniunii Europene, precum și articolele 179a și 180b din Tratatul Euratom,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (5), astfel cum a fost modificat prin Regulamentele (CE, Euratom) nr. 1995/2006 (6) și (CE) nr. 1525/2007 (7) ale Consiliului, în special articolele 55, 145, 146 și 147,

               —

               având în vedere Regulamentul (CE) nr. 58/2003 al Consiliului din 19 decembrie 2002 de stabilire a statutului agențiilor executive cărora urmează să li se încredințeze anumite sarcini în gestionarea programelor comunitare (8), în special articolul 14 alineatul (3),

               —

               având în vedere Regulamentul (CE) nr. 1653/2004 al Comisiei din 21 septembrie 2004 de stabilire a regulamentului financiar tip pentru agențiile executive, în temeiul Regulamentului (CE) nr. 58/2003 al Consiliului de stabilire a statutului agențiilor executive cărora urmează să li se încredințeze anumite sarcini în gestionarea programelor comunitare (9), în special articolul 66 primul și al doilea paragraf,

               —

               având în vedere Decizia 2004/20/CE a Comisiei din 23 decembrie 2003 de înființare a unei agenții executive, „Agenția Executivă pentru Energie Inteligentă”, pentru gestionarea acțiunilor comunitare în domeniul energiei, în cadrul aplicării Regulamentului (CE) nr. 58/2003 al Consiliului (10),

               —

               având în vedere Decizia 2007/372/CE a Comisiei din 31 mai 2007 de modificare a Deciziei 2004/20/CE în vederea transformării Agenției Executive pentru Energie Inteligentă în Agenția Executivă pentru Competitivitate și Inovare (11),

               —

               având în vedere articolul 76 și anexa VI la Regulamentul său de procedură,

               —

               având în vedere raportul Comisiei pentru control bugetar și avizele celorlalte comisii interesate (A7-0134/2011),

               A.

               întrucât, în temeiul articolului 17 alineatul (1) din Tratatul privind Uniunea Europeană, Comisia execută bugetul și gestionează programe, iar în temeiul articolului 317 din Tratatul privind funcționarea Uniunii Europene, Comisia face acest lucru în cooperare cu statele membre pe propria răspundere, în conformitate cu principiul bunei gestiuni financiare,

               1.

               acordă directorului Agenției Executive pentru Competitivitate și Inovare descărcarea de gestiune pentru execuția bugetului Agenției aferent exercițiului financiar 2009;

               2.

               își prezintă observațiile în rezoluția care face parte integrantă din deciziile privind descărcarea de gestiune pentru execuția bugetului general al Uniunii Europene aferent exercițiului financiar 2009, Secțiunea III – Comisia și agențiile executive;

               3.

               încredințează Președintelui sarcina de a transmite prezenta decizie, împreună cu Decizia privind descărcarea de gestiune pentru execuția bugetului general al Uniunii Europene aferent exercițiului financiar 2009, Secțiunea III – Comisia și rezoluția care face parte integrantă din aceste decizii, directorului Agenției Executive pentru Competitivitate și Inovare, Consiliului, Comisiei, Curții de Justiție a Uniunii Europene și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Președintele

         Jerzy BUZEK

            Secretarul general

         Klaus WELLE

      (1)  JO L 69, 13.3.2009.

      (2)  JO C 308, 12.11.2010, p. 1.

      (3)  JO C 338, 14.12.2010, p. 83.

      (4)  JO C 308, 12.11.2010, p. 129.

      (5)  JO L 248, 16.9.2002, p. 1.

      (6)  JO L 390, 30.12.2006, p. 1.

      (7)  JO L 343, 27.12.2007, p. 9.

      (8)  JO L 11, 16.1.2003, p. 1.

      (9)  JO L 297, 22.9.2004, p. 6.

      (10)  JO L 5, 9.1.2004, p. 85.

      (11)  JO L 140, 1.6.2007, p. 52.


title: Decizia Consiliului din 17 octombrie 2000 privind încheierea amendamentului la Protocolul de la Montreal privind substanțele care epuizează stratul de ozon

text:
Anunţ juridic important

|

32000D0646(01)

Jurnalul Oficial L 272 , 25/10/2000 p. 0026 - 0026 ediţie specială în limba cehă capitol 11 volum 34 p. 211  - 211 ediţie specială în limba estonă capitol 11 volum 34 p. 211  - 211 ediţie specială în limba maghiară capitol 11 volum 34 p. 211  - 211 ediţie specială în limba lituaniană capitol 11 volum 34 p. 211  - 211 LV.ES capitol 11 volum 34 p. 211  - 211 MT.ES capitol 11 volum 34 p. 211  - 211 PL.ES capitol 11 volum 34 p. 211  - 211 SK.ES capitol 11 volum 34 p. 211  - 211 ediţie specială în limba slovenă capitol 11 volum 34 p. 211  - 211

		20001017Decizia Consiliuluidin 17 octombrie 2000privind încheierea amendamentului la Protocolul de la Montreal privind substanțele care epuizează stratul de ozon(2000/646/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 175 alineatul (1), coroborat cu articolul 300 alineatul (2) prima teză și articolul 300 alineatul (3) primul paragraf,având în vedere propunerea Comisiei,având în vedere avizul Parlamentului European [1],întrucât:(1) Comunitatea, în temeiul responsabilităților sale privind mediul, a devenit, prin Decizia 88/540/CEE [2], parte la Convenția de la Viena privind protecția stratului de ozon și la Protocolul de la Montreal privind substanțele care epuizează stratul de ozon, iar prin Decizia 91/690/CEE [3] a aprobat primul amendament la protocolul menționat și prin Decizia 94/68/CE [4] a aprobat cel de-al doilea amendament la protocolul menționat.(2) Datele recente indică faptul că, pentru protecția adecvată a stratului de ozon, este necesar un grad mai ridicat de control asupra schimburilor comerciale cu substanțe care epuizează stratul de ozon decât cel prevăzut de Protocolul de la Montreal, astfel cum a fost modificat în 1992. Aceleași date indică faptul că sunt necesare o monitorizare și un control suplimentare asupra schimburilor comerciale cu substanțe reglementate care epuizează stratul de ozon și în special cu bromură de metil.(3) În septembrie 1997, la Montreal a fost adoptat un al treilea amendament la Protocolul de la Montreal pentru introducerea acestor controale. Comisia, în numele Comunității, a luat parte la negocierea și la încheierea acestui amendament.(4) Comunitatea adoptă măsuri în domeniul reglementat de amendament și, prin urmare, trebuie să își asume angajamente internaționale în domeniul respectiv.(5) Este necesară aprobarea de către Comunitate a celui de-al treilea amendament la Protocolul de la Montreal deoarece acesta conține dispoziții privind comerțul cu substanțe reglementate între Comunitate și alte părți, iar punerea în aplicare a acestora este responsabilitatea Comunității,DECIDE:Articolul 1Al treilea amendament la Protocolul de la Montreal privind substanțele care epuizează stratul de ozon se aprobă în numele Comunității.Textul amendamentului se atașează la prezenta decizie.Articolul 2Președintele Consiliului este autorizat să numească persoana împuternicită (persoanele împuternicite) să depună instrumentul de aprobare al acestui al treilea amendament, în numele Comunității, la Secretarul General al Organizației Națiunilor Unite, în conformitate cu articolul 13 din Convenția de la Viena privind protejarea stratului de ozon, coroborat cu articolul 3 din al treilea amendament la Protocolul de la Montreal.Articolul 3Prezenta decizie se publică în Jurnalul Oficial al Comunităților Europene.Adoptată la Luxemburg, 17 octombrie 2000.Pentru ConsiliuPreședinteleL. Fabius[1] JO C 21 E, 25.1.2000, p. 9.[2] JO L 297, 31.10.1988, p. 8.[3] JO L 377, 31.12.1991, p. 28.[4] JO L 33, 7.2.1994, p. 1.--------------------------------------------------20001017ANEXĂAMENDAMENT LA PROTOCOLUL DE LA MONTREAL, ADOPTAT LA A NOUA REUNIUNE A PĂRȚILORArticolul 1ModificareA. Articolul 4 alineatul (1c)La articolul 4 din protocol, după alineatul (1b) se introduce următorul alineat:"(1c) În termen de un an de la intrarea în vigoare a prezentului alineat, fiecare parte interzice importul substanței controlate menționate la anexa E provenind din orice stat care nu este parte la prezentul protocol."B. Articolul 4 alineatul (2c)La articolul 4 din protocol, după alineatul (2b) se introduce următorul alineat:"(2c) Începând cu un an de la data intrării în vigoare a prezentului alineat, fiecare parte interzice exportul substanței controlate menționate la anexa E către orice stat care nu este parte la prezentul protocol."C. Articolul 4 alineatele (5), (6) și (7)La articolul 4 alineatele (5), (6) și (7) din protocol, cuvintele:"și în grupa II din anexa C"se înlocuiesc cu:"și în grupa II din anexa C și anexa E".D. Articolul 4 alineatul (8)La articolul 4 alineatul (8) din protocol, cuvintele:"Articolul 2G"se înlocuiesc cu:"Articolele 2G și 2H".E. Articolul 4A: Reglementarea schimburilor comerciale cu părțileÎn protocol se introduce următorul articol, numerotat ca articolul 4A:"(1) În cazul în care, după data fixată pentru eliminarea unei substanțe controlate, o parte nu este capabilă, după luarea tuturor măsurilor posibile pentru a se achita de obligațiile care îi revin în temeiul protocolului, să înceteze producerea substanței respective pentru a răspunde unor necesități de consum intern altele decât cele recunoscute de părți ca fiind esențiale, partea în cauză trebuie să interzică exportul cantităților utilizate, reciclate și recuperate din această substanță în alte scopuri decât distrugerea.(2) Alineatul (1) din prezentul articol se aplică fără a aduce atingere dispozițiilor articolului 11 din convenție și procedurii prevăzute la articolul 8 din protocol în caz de neconformitate."F. Articolul 4B: AutorizareaÎn protocol se introduce următorul articol, numerotat ca articolul 4B:"(6) Fiecare parte stabilește și aplică, până la 1 ianuarie 2000 sau în termen de trei luni de la data intrării în vigoare a prezentului articol, luându-se în calcul data cea mai târzie, un sistem de autorizare a importurilor și a exporturilor de substanțe controlate noi, utilizate, reciclate și recuperate care figurează la anexele A, B, C și E.(7) Fără a aduce atingere alineatului (1) din prezentul articol, orice parte menționată la articolul 5 alineatul (1) care decide că nu este capabilă să stabilească și să aplice un sistem de autorizare a importurilor sau a exporturilor substanțelor controlate menționate la anexele C și E poate amâna luarea acestor măsuri până la 1 ianuarie 2005 și, respectiv, 1 ianuarie 2002.(8) Fiecare parte prezintă secretariatului, în termen de trei luni de la data introducerii sistemului de autorizare, un raport privind stabilirea și funcționarea sistemului.(9) Periodic, secretariatul elaborează și distribuie tuturor părților o listă a părților care au transmis rapoarte privind sistemele lor de autorizare și înaintează informațiile Comitetului însărcinat cu punerea în aplicare pentru a analiza și a formula recomandări adecvate."Articolul 2Relația cu Amendamentul din 1992Nici un stat sau organizație regională de integrare economică nu poate depune un instrument de ratificare, acceptare, aprobare a prezentului amendament sau de aderare la acesta dacă nu a depus anterior sau simultan un asemenea instrument pentru amendamentul adoptat la a patra reuniune a părților care a avut loc la Copenhaga, la 25 noiembrie 1992.Articolul 3Intrarea în vigoare(1) Prezentul amendament intră în vigoare la 1 ianuarie 1999, sub rezerva depunerii la această dată a unui număr de minimum 20 de instrumente de ratificare, acceptare sau aprobare a amendamentului de către statele sau organizațiile regionale de integrare economică care sunt părți la Protocolul de la Montreal privind substanțele care epuizează stratul de ozon. În cazul neîndeplinirii acestei condiții până la data menționată anterior, amendamentul intră în vigoare în a nouăzecea zi de la data la care s-a îndeplinit condiția.(2) În sensul alineatului (1), nici un instrument depus de o organizație regională de integrare economică nu este considerat adițional la cele deja depuse de statele membre ale organizației respective.(3) După intrarea în vigoare a prezentului amendament, conform prevederilor alineatului (1), acesta intră în vigoare pentru orice altă parte la protocol în a nouăzecea zi de la depunerea instrumentului propriu de ratificare, acceptare sau aprobare.--------------------------------------------------


title: Decizia Consiliului din 21 decembrie 1989 privind încheierea Acordului dintre Comunitatea Economică Europeană și Confederația Elvețiană privind sistemele de transfer electronic de date comerciale

text:
Anunţ juridic important

|

31989D0694

Jurnalul Oficial L 400 , 30/12/1989 p. 0026 - 0026 ediţie specială finlandeză: capitol 11 volum 15 p. 0174  ediţie specială suedeză: capitol 11 volum 15 p. 0174  ediţie specială în limba cehă capitol 11 volum 17 p. 48  - 48 ediţie specială în limba estonă capitol 11 volum 17 p. 48  - 48 ediţie specială în limba maghiară capitol 11 volum 17 p. 48  - 48 ediţie specială în limba lituaniană capitol 11 volum 17 p. 48  - 48 LV.ES capitol 11 volum 17 p. 48  - 48 MT.ES capitol 11 volum 17 p. 48  - 48 PL.ES capitol 11 volum 17 p. 48  - 48 SK.ES capitol 11 volum 17 p. 48  - 48 ediţie specială în limba slovenă capitol 11 volum 17 p. 48  - 48

		19891221Decizia Consiliuluidin 21 decembrie 1989privind încheierea Acordului dintre Comunitatea Economică Europeană și Confederația Elvețiană privind sistemele de transfer electronic de date comerciale(89/694/CEE)CONSILIUL COMUNITĂȚILOR EUROPENE,având în vedere Tratatul de instituire a Comunității Economice Europene, în special articolul 235,având în vedere propunerea Comisiei [1],având în vedere avizul Parlamentului European [2],având în vedere avizul Comitetului Economic și Social [3],întrucât, în temeiul Deciziei 87/499/CEE [4], Consiliul adoptă un program comunitar privind transferul electronic de date comerciale, care utilizează rețelele de comunicații (Tedis);întrucât, în temeiul Deciziei 89/241/CEE [5], Consiliul a modificat Decizia 87/499/CEE pentru a permite întreprinderilor din țări terțe cu care Comunitatea a încheiat un acord de asociere a acestor țări la programul Tedis să ia parte la realizările acestuia;întrucât, în conformitate cu aceeași Decizie 89/241/CEE, Consiliul a autorizat Comisia să negocieze asemenea acorduri cu țările membre ale Asociației Europene a Liberului Schimb (AELS);întrucât este, prin urmare, necesar să se aprobe Acordul dintre Comunitatea Economică Europeană și Confederația Elvețiană privind sistemele de transfer electronic de date comerciale,DECIDE:Articolul 1Acordul dintre Comunitatea Economică Europeană și Confederația Elvețiană privind sistemele de transfer electronic de date comerciale se aprobă în numele Comunității.Textul acordului se atașează la prezenta decizie.Articolul 2Președintele Consiliului procedează, în numele Comunității, la notificarea prevăzută la articolul 8 din acord.Adoptată la Bruxelles, 21 decembrie 1989.Pentru ConsiliuPreședinteleE. Cresson[1] JO C 285, 11.11.1989, p. 6.[2] Aviz emis la 15 decembrie 1989 (nepublicat încă în Jurnalul Oficial).[3] Aviz emis la 19 decembrie 1989 (nepublicat încă în Jurnalul Oficial).[4] JO L 285, 8.10.1987, p. 35.[5] JO L 97, 11.4.1989, p. 46.--------------------------------------------------


title: 2011/309/UE: Decizia Consiliului din 19 mai 2011 de numire a unui membru olandez în cadrul Comitetului Regiunilor

text:
               26.5.2011

               RO

               Jurnalul Oficial al Uniunii Europene

               L 138/58

         DECIZIA CONSILIULUI
   din 19 mai 2011
   de numire a unui membru olandez în cadrul Comitetului Regiunilor
   (2011/309/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 305,
   având în vedere propunerea guvernului olandez,
   întrucât:

               (1)

               La 22 decembrie 2009 și la 18 ianuarie 2010, Consiliul a adoptat Deciziile 2009/1014/UE (1) și 2010/29/UE (2) de numire a membrilor și a supleanților în cadrul Comitetului Regiunilor pentru perioada cuprinsă între 26 ianuarie 2010 și 25 ianuarie 2015.

               (2)

               Un loc de membru în cadrul Comitetului Regiunilor a devenit vacant ca urmare a încheierii mandatului domnului Hans KOK,

         ADOPTĂ PREZENTA DECIZIE:
   Articolul 1
   Se numește în calitate de membru în cadrul Comitetului Regiunilor pentru durata rămasă a mandatului, respectiv până la 25 ianuarie 2015:

               —

               Domnul J.F.M. (Hans) JANSSEN, burgemeester (primar) al localității Oisterwijk.

         Articolul 2
   Prezenta decizie intră în vigoare la data adoptării.

      Adoptată la Bruxelles, 19 mai 2011.

            Pentru Consiliu

            Președintele

         BALOG Z.

      (1)  JO L 348, 29.12.2009, p. 22.

      (2)  JO L 12, 19.1.2010, p. 11.


title: 2011/588/UE: Decizia Parlamentului European din 10 mai 2011 privind descărcarea de gestiune pentru execuția bugetului Agenției Europene pentru Securitatea Rețelelor Informatice și a Datelor aferent exercițiului financiar 2009

text:
               27.9.2011

               RO

               Jurnalul Oficial al Uniunii Europene

               L 250/186

         DECIZIA PARLAMENTULUI EUROPEAN
   din 10 mai 2011
   privind descărcarea de gestiune pentru execuția bugetului Agenției Europene pentru Securitatea Rețelelor Informatice și a Datelor aferent exercițiului financiar 2009
   (2011/588/UE)
   PARLAMENTUL EUROPEAN,
   având în vedere conturile anuale finale ale Agenției Europene pentru Securitatea Rețelelor Informatice și a Datelor pentru exercițiul financiar 2009,
   având în vedere Raportul Curții de Conturi privind conturile anuale ale Agenției Europene pentru Securitatea Rețelelor Informatice și a Datelor pentru exercițiul financiar 2009, însoțit de răspunsurile Agenției (1),
   având în vedere Recomandarea Consiliului din 15 februarie 2011 (05892/2011 – C7-0052/2011),
   având în vedere articolul 276 din Tratatul CE și articolul 319 din Tratatul privind funcționarea Uniunii Europene,
   având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,
   având în vedere Regulamentul (CE) nr. 460/2004 al Parlamentului European și al Consiliului din 10 martie 2004 privind instituirea Agenției Europene pentru Securitatea Rețelelor Informatice și a Datelor (3), în special articolul 17,
   având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (4), în special articolul 94,
   având în vedere articolul 77 și anexa VI la Regulamentul său de procedură,
   având în vedere raportul Comisiei pentru control bugetar (A7-0105/2011),

               1.

               acordă directorului executiv al Agenției Europene pentru Securitatea Rețelelor Informatice și a Datelor descărcarea de gestiune pentru execuția bugetului Agenției aferent exercițiului financiar 2009;

               2.

               își prezintă observațiile în cadrul rezoluției de mai jos;

               3.

               încredințează Președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului executiv al Agenției Europene pentru Securitatea Rețelelor Informatice și a Datelor, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Președintele

         Jerzy BUZEK

            Secretarul general

         Klaus WELLE

      (1)  JO C 338, 14.12.2010, p. 16.

      (2)  JO L 248, 16.9.2002, p. 1.

      (3)  JO L 77, 13.3.2004, p. 1.

      (4)  JO L 357, 31.12.2002, p. 72.
    ---documentbreak---

               27.9.2011

               RO

               Jurnalul Oficial al Uniunii Europene

               L 250/187

         REZOLUȚIA PARLAMENTULUI EUROPEAN
   din 10 mai 2011
   conținând observațiile care fac parte integrantă din decizia privind descărcarea de gestiune pentru execuția bugetului Agenției Europene pentru Securitatea Rețelelor Informatice și a Datelor aferent exercițiului financiar 2009
   PARLAMENTUL EUROPEAN,
   având în vedere conturile anuale finale ale Agenției Europene pentru Securitatea Rețelelor Informatice și a Datelor pentru exercițiul financiar 2009,
   având în vedere Raportul Curții de Conturi privind conturile anuale ale Agenției Europene pentru Securitatea Rețelelor Informatice și a Datelor pentru exercițiul financiar 2009, însoțit de răspunsurile Agenției (1),
   având în vedere Recomandarea Consiliului din 15 februarie 2011 (05892/2011 – C7-0052/2011),
   având în vedere articolul 276 din Tratatul CE și articolul 319 din Tratatul privind funcționarea Uniunii Europene,
   având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,
   având în vedere Regulamentul (CE) nr. 460/2004 al Parlamentului European și al Consiliului din 10 martie 2004 privind instituirea Agenției Europene pentru Securitatea Rețelelor Informatice și a Datelor (3), în special articolul 17,
   având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (4), în special articolul 94,
   având în vedere articolul 77 și anexa VI la Regulamentul său de procedură,
   având în vedere raportul Comisiei pentru control bugetar (A7-0105/2011),

               A.

               întrucât Curtea de Conturi a declarat că a obținut asigurări rezonabile cu privire la fiabilitatea conturilor anuale pentru exercițiul financiar 2009 și cu privire la legalitatea și regularitatea operațiunilor subiacente;

               B.

               întrucât, la 5 mai 2010, Parlamentul a acordat directorului executiv al Agenției Europene pentru Securitatea Rețelelor Informatice și a Datelor descărcarea de gestiune pentru execuția bugetului Agenției aferent exercițiului financiar 2008 (5), iar în rezoluția sa care însoțea decizia de descărcare de gestiune, printre altele:

                           —

                           a luat act de faptul că o serie de deficiențe au fost depistate de Curte în procedurile de achiziții publice, în special în ceea ce privește subestimarea bugetului aferent unui contract-cadru;

                           —

                           a îndemnat Comisia să examineze posibilitățile de a pune pe deplin în aplicare o gestiune a numerarului axată pe necesități, în conformitate cu articolul 15 alineatul (5) din Regulamentul (CE, Euratom) nr. 2343/2002, precum și modificările conceptuale necesare pentru menținerea durabilă a lichidităților Agenției la un nivel cât mai redus posibil;

                           —

                           a felicitat Agenția pentru faptul că toate cele opt recomandări ale Serviciului de Audit Intern (IAS) considerate a fi „foarte importante” au fost puse în aplicare;

               C.

               întrucât bugetul Agenției pentru exercițiul 2009 a fost de 8 100 000 EUR, cu 3,5 % mai mic decât bugetul aferent exercițiului financiar 2008,

      Reportarea creditelor

               1.

               este preocupat de constatarea Curții de Conturi conform căreia creditele reportate în exercițiul următor reprezintă 19 % din bugetul total al Agenției; constată, în special, că 41 % din creditele operaționale au fost reportate în 2010, în principal din cauza unor întârzieri înregistrate în cadrul a două mari proiecte; își exprimă preocuparea cu privire la faptul că această situație indică întârzieri în realizarea activităților Agenției care sunt finanțate de la titlul III și contravine principiului bugetar al anualității; invită, prin urmare, Agenția să informeze autoritatea care acordă descărcarea de gestiune cu privire la acțiunile întreprinse de Agenție pentru a remedia această deficiență;

      Procedurile de achiziții publice

               2.

               invită Agenția să își consolideze controalele interne pentru a garanta faptul că procedurile și contractele de achiziții publice sunt executate corect; ia act, în fapt, de constatarea Curții de Conturi conform căreia într-un caz s-au solicitat servicii care nu erau prevăzute în contract, iar în alte două cazuri s-au comis erori (utilizarea unor ponderări calitate-preț eronate și a unei valori greșite pentru oferta financiară) în cursul etapei de atribuire a contractelor;

               3.

               îndeamnă, în special, Agenția:

                           —

                           să îmbunătățească transparența, atât în ceea ce privește estimările bugetare, cât și în ceea ce privește atribuirea responsabilităților pentru proiecte;

                           —

                           să își consolideze procedura de autorizare a achizițiilor publice la nivelul deciziilor privind finanțarea și al programului de lucru;

                           —

                           să garanteze că în rapoartele sale anuale de activitate se prezintă, într-un mod detaliat, toate derogările aplicate;

                           —

                           să garanteze că se iau măsurile adecvate ca răspuns la potențialele nereguli constatate;

                           —

                           să elaboreze controale ex post și să prezinte rapoarte cu privire la acestea;

                     invită, în consecință, Agenția să informeze autoritatea care acordă descărcarea de gestiune cu privire la progresele înregistrate și la măsurile luate în acest sens;

               4.

               încurajează, de asemenea, Agenția să elaboreze și apoi să actualizeze în mod periodic un tabel cuprinzător care să prezinte circuitele sale financiare și responsabilitățile actorilor relevanți de la nivel financiar și operațional;

      Erori referitoare la transferurile bugetare

               5.

               invită Agenția să evite efectuarea de transferuri fără a obține aprobarea prealabilă a Consiliului său de administrație, aceste transferuri fiind în contradicție cu principiul bugetar al specificității; constată, de fapt, că Curtea de Conturi a raportat efectuarea unui transfer în valoare de 24 000 EUR de la un titlu la altul, fără să fi informat consiliul de administrație și fără să fi obținut aprobarea prealabilă a acestuia;

      Rambursarea plăților efectuate către autoritățile fiscale din statul membru gazdă

               6.

               constată cu dezamăgire că nu s-au făcut progrese față de exercițiul financiar anterior în ceea ce privește rambursarea sumei de 45 000 EUR, care reprezintă cuantumul TVA-ului plătit în avans de Agenție către autoritățile fiscale din statul membru gazdă; prin urmare, îndeamnă Agenția să aducă la cunoștință autorității care acordă descărcarea de gestiune data efectuării acestei rambursări de către statul membru gazdă;

      Resurse umane

               7.

               constată că în procedurile de selecție a personalului există în continuare deficiențe care pun în pericol transparența acestor proceduri; reamintește, de altfel, constatarea Curții de Conturi conform căreia comisiile de selecție nu au stabilit în prealabil nici punctajul minim pe care candidații trebuiau să îl obțină pentru a fi invitați la interviu și nici cel necesar pentru înscrierea pe lista de rezervă; invită, în consecință, Agenția să remedieze această situație și să informeze autoritatea care acordă descărcarea de gestiune cu privire la măsurile luate în acest sens;

      Sistemele de control intern

               8.

               salută faptul că Agenția dispune de un coordonator al controalelor interne (CCI), responsabil cu supravegherea și monitorizarea punerii în aplicare a sistemelor de control intern existente în cadrul Agenției; ia act de faptul că Agenția a pus în aplicare cu succes controale ex ante ale procedurilor sale interne; solicită, cu toate acestea, ca Agenția să introducă și controale ex post cu ajutorul unui furnizor profesionist în domeniu;

               9.

               îndeamnă, cu toate acestea, Agenția să realizeze un inventar fizic exhaustiv și să asigure corectitudinea înregistrărilor contabile; subliniază importanța acestei recomandări și invită Agenția să informeze autoritatea care acordă descărcarea de gestiune cu privire la instrumentele introduse pentru a remedia această deficiență; ia act, în acest context, de constatarea Curții de Conturi potrivit căreia inventarul mijloacelor fixe se realiza prin intermediul unei foi de calcul, ceea ce nu garanta integritatea datelor;

               10.

               constată că Serviciul de Audit Intern (IAS) al Comisiei a realizat un audit privind gestionarea resurselor umane în 2008 și un audit al modului de aplicare a standardelor privind controlul intern în 2007; subliniază că Agenția a informat autoritatea care acordă descărcarea de gestiune cu privire la o nouă recomandare a IAS, transmisă după angajamentul de monitorizare din 2009, prin care se solicită o revizuire a standardelor de control intern adoptate de către Consiliul de administrație la 10 octombrie 2007;

               11.

               ia act, de asemenea, de declarația Agenției potrivit căreia, în 2009, IAS a realizat un alt audit privind achizițiile publice pentru a îmbunătăți performanțele Agenției în acest domeniu; constată, în special, că, din totalul de 18 recomandări ale IAS, 13 au fost acceptate de Agenție, iar cinci au fost refuzate, precum și că Agenția a solicitat IAS să fuzioneze conținutul recomandărilor refuzate; în plus, constată că opt dintre aceste recomandări erau considerate „foarte importante”, iar 10 erau considerate „importante”;

               12.

               face trimitere, pentru alte observații cu caracter orizontal care însoțesc decizia de descărcare de gestiune, la Rezoluția sa din 10 mai 2011 (6) referitoare la performanțele, gestiunea financiară și controlul agențiilor.

      (1)  JO C 338, 14.12.2010, p. 16.

      (2)  JO L 248, 16.9.2002, p. 1.

      (3)  JO L 77, 13.3.2004, p. 1.

      (4)  JO L 357, 31.12.2002, p. 72.

      (5)  JO L 252, 25.9.2010, p. 174.

      (6)  Texte adoptate, P7_TA(2011)0163 (a se vedea pagina 269 din prezentul Jurnal Oficial).


title: Decizia Consiliului din 7 noiembrie 2005 privind încheierea Acordului dintre Comunitatea Europeană și Republica Albania privind readmisia persoanelor cu ședere ilegală

text:
Anunţ juridic important

|

32005D0809

Jurnalul Oficial L 304 , 23/11/2005 p. 0014 - 0015

		20051107Decizia Consiliuluidin 7 noiembrie 2005privind încheierea Acordului dintre Comunitatea Europeană și Republica Albania privind readmisia persoanelor cu ședere ilegală(2005/809/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 63 punctul 3 litera (b), coroborat cu articolul 300 alineatul (2) primul paragraf a doua teză și alineatul (3) primul paragraf,având în vedere propunerea Comisiei,având în vedere avizul Parlamentului European [1],întrucât:(1) Comisia a negociat, în numele Comunității Europene, un acord cu Republica Albania privind readmisia persoanelor cu ședere ilegală.(2) Acordul a fost semnat în numele Comunității Europene la 14 aprilie 2005, sub rezerva încheierii acestuia la o dată ulterioară, în conformitate cu Decizia 2005/371/CE [2].(3) Acordul trebuie aprobat.(4) Acordul instituie un Comitet mixt de readmisie, împuternicit să adopte decizii care au consecințe juridice privind anumite aspecte tehnice. Prin urmare, trebuie să se prevadă proceduri simplificate pentru adoptarea unor poziții comunitare în astfel de cazuri.(5) În conformitate cu articolul 3 din Protocolul privind poziția Regatului Unit și a Irlandei anexat la Tratatul privind Uniunea Europeană și la Tratatul de instituire a Comunității Europene, Regatului Unit și-a exprimat dorința de a participa la adoptarea și aplicarea prezentei decizii.(6) În conformitate cu articolele 1 și 2 din Protocolul privind poziția Regatului Unit și a Irlandei, anexat la Tratatul privind Uniunea Europeană și la Tratatul de instituire a Comunității Europene, și fără a aduce atingere articolului 4 din protocolul menționat, Irlanda nu participă la adoptarea prezentei decizii, nu își asumă obligații și nici nu este subiect al aplicării sale.(7) În conformitate cu articolele 1 și 2 din Protocolul privind poziția Danemarcei, anexat la Tratatul privind Uniunea Europeană și la Tratatul de instituire a Comunității Europene, Danemarca nu participă la adoptarea prezentei decizii, nu își asumă obligații și nici nu este subiect al aplicării sale,DECIDE:Articolul 1Acordul dintre Comunitatea Europeană și Republica Albania privind readmisia persoanelor cu ședere ilegală și declarațiile anexate la acest acord se aprobă în numele Comunității [3].Articolul 2Președintele Consiliului procedează la notificarea prevăzută la articolul 22 alineatul (2) din acord [4].Articolul 3Comisia, asistată de experți din statele membre, reprezintă Comunitatea Europeană în cadrul Comitetului mixt de readmisie instituit prin articolul 18 din acord.Articolul 4După consultarea unui comitet special desemnat de către Consiliu, Comisia adoptă poziția Comunității în cadrul Comitetului mixt de readmisie în ceea ce privește adoptarea regulamentului de procedură al acestui comitet, în conformitate cu articolul 18 alineatul (5) din acord.În ceea ce privește toate celelalte decizii ale Comitetului mixt de readmisie, Consiliul adoptă poziția Comunității hotărând cu majoritate calificată, la propunerea Comisiei.Articolul 5Prezenta decizie se publică în Jurnalul Oficial al Uniunii Europene.Adoptată la Bruxelles, 7 noiembrie 2005.Pentru ConsiliuPreședinteleJ. Straw[1] Nepublicat încă în Jurnalul Oficial.[2] JO L 124, 17.5.2005, p. 21.[3] A se vedea JO L 124, 17.5.2005, p. 22 pentru textul acordului.[4] Data intrării în vigoare a acordului va fi publicată în Jurnalul Oficial al Uniunii Europene prin grija Secretariatului General al Consiliului.--------------------------------------------------


title: Decizia Consiliului din 10 noiembrie 1997 privind încheierea Acordului de cooperare dintre Comunitatea Europeană și Republica Populară Democrată Laos

text:
               11/Volumul 15

               RO

               Jurnalul Ofícial al Uniunii Europene

               230

         31997D0810

               L 334/14

               JURNALUL OFÍCIAL AL UNIUNII EUROPENE

      DECIZIA CONSILIULUI

   din 10 noiembrie 1997
   privind încheierea Acordului de cooperare dintre Comunitatea Europeană și Republica Populară Democrată Laos
   (97/810/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolele 113 și 130y, coroborate cu articolul 228 alineatul (2) prima teză și cu articolul 228 alineatul (3) primul paragraf,
   având în vedere propunerea Comisiei (1),
   având în vedere avizul Parlamentului European (2),
   întrucât, la articolul 130u din tratat, politicile Comunității din sfera cooperării pentru dezvoltare ar trebui să încurajeze dezvoltarea economică și socială durabilă a țărilor în curs de dezvoltare, integrarea treptată și ușoară a acestora în economia mondială și atenuarea sărăciei în aceste țări;
   întrucât Comunitatea ar trebui să aprobe Acordul de cooperare dintre Comunitatea Europeană și Republica Populară Democrată Laos, urmărind obiectivele sale din sfera relațiilor externe,
   DECIDE:
   Articolul 1
   Acordul de cooperare dintre Comunitatea Europeană și Republica Populară Democrată Laos se aprobă în numele Comunității.
   Textul prezentului acord se atașează la prezenta decizie.
   Articolul 2
   Președintele Consiliului procedează la notificarea prevăzută la articolul 21 din acord (3).
   Articolul 3
   Comisia, asistată de reprezentanții statelor membre, reprezintă Comunitatea în cadrul comisiei mixte prevăzute la articolul 14 din acord.
   Articolul 4
   Prezenta decizie se publică în Jurnalul Oficial al Comunităților Europene.

      Adoptată la Bruxelles, 10 noiembrie 1997.

            Pentru Consiliu

            Președintele

         J. POOS

      (1)  JO C 109, 8.4.1997, p. 8.

      (2)  JO C 325, 27.10.1997.

      (3)  JO L 334, 5.12.1997, p. 15.


title: Decizia Consiliului din 13 octombrie 2008 de numire a unui membru titular belgian al Comitetului consultativ pentru libera circulație a lucrătorilor

text:
               17.10.2008

               RO

               Jurnalul Oficial al Uniunii Europene

               C 264/6

      DECIZIA CONSILIULUI

   din 13 octombrie 2008
   de numire a unui membru titular belgian al Comitetului consultativ pentru libera circulație a lucrătorilor
   (2008/C 264/03)
   CONSILIUL UNIUNII EUROPENE,
   având în vedere Regulamentul (CEE) nr. 1612/68 al Consiliului din 15 octombrie 1968 privind libera circulație a lucrătorilor în cadrul Comunității (1), în special articolele 26 și 27,
   având în vedere listele candidaților prezentate Consiliului de către guvernele statelor membre,
   întrucât:

               (1)

               Prin decizia sa din 25 septembrie 2008 (2) Consiliul a numit membrii titulari și membrii supleanți ai Comitetul consultativ pentru libera circulație a lucrătorilor pentru perioada 25 septembrie 2008-24 septembrie 2010, cu excepția câtorva membri, printre care și un membru titular belgian din categoria reprezentanților organizațiilor lucrătorilor.

               (2)

               Guvernul belgian a prezentat o candidatură pentru ocuparea postului vacant,

         DECIDE:
   Articolul 1
   Este numit membrul titular al Comitetului consultativ pentru libera circulație a lucrătorilor pe perioada care expiră la 24 septembrie 2010:
   REPREZENTANȚII ORGANIZAȚIILOR LUCRĂTORILOR
   Țara: Belgia
   Titular: Dl Sakis DIMITRAKOPOULOS

      Adoptată la Luxemburg, 13 octombrie 2008.

            Pentru Consiliu

            Președintele

         B. KOUCHNER

      (1)  JO L 257, 18.10.1968, p. 2.

      (2)  JO C 253, 4.10.2008, p. 7.


title: Decizia (UE) 2016/830 a Consiliului din 12 mai 2016 privind semnarea, în numele Uniunii Europene și al statelor membre ale acesteia, a unui protocol la Acordul de parteneriat și cooperare de stabilire a unui parteneriat între Comunitățile Europene și statele membre ale acestora, pe de o parte, și Republica Tadjikistan, pe de altă parte, pentru a se ține seama de aderarea Republicii Croația la Uniunea Europeană

text:
               27.5.2016

               RO

               Jurnalul Oficial al Uniunii Europene

               L 140/5

         DECIZIA (UE) 2016/830 A CONSILIULUI
   din 12 mai 2016
   privind semnarea, în numele Uniunii Europene și al statelor membre ale acesteia, a unui protocol la Acordul de parteneriat și cooperare de stabilire a unui parteneriat între Comunitățile Europene și statele membre ale acestora, pe de o parte, și Republica Tadjikistan, pe de altă parte, pentru a se ține seama de aderarea Republicii Croația la Uniunea Europeană
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 91, articolul 100 alineatul (2) și articolele 207 și 209, coroborate cu articolul 218 alineatul (5),
   având în vedere Actul de aderare din 2011 a Republicii Croația, în special articolul 6 alineatul (2),
   având în vedere propunerea Comisiei Europene,
   întrucât:

               (1)

               În conformitate cu articolul 6 alineatul (2) din Actul de aderare din 2011, aderarea Republicii Croația la un acord semnat sau încheiat de statele membre și de Uniune cu țări terțe sau organizații internaționale urmează să fie aprobată prin intermediul unui protocol la respectivul acord. În conformitate cu articolul menționat, în cazul unei astfel de aderări se aplică o procedură simplificată, prin care Consiliul, hotărând în unanimitate în numele statelor membre, încheie un protocol cu țara terță în cauză.

               (2)

               La 14 septembrie 2012, Consiliul a autorizat Comisia să deschidă negocieri pentru adaptarea acordurilor semnate sau încheiate de Uniune, sau de Uniune și statele membre ale acesteia, cu una sau mai multe țări terțe sau organizații internaționale, având în vedere aderarea Republicii Croația la Uniune.

               (3)

               Negocierile cu Republica Tadjikistan au fost încheiate cu succes prin parafarea unui protocol la Acordul de parteneriat și cooperare de instituire a unui parteneriat între Comunitățile Europene și statele membre ale acestora, pe de o parte, și Republica Tadjikistan, pe de altă parte (1), pentru a ține seama de aderarea Republicii Croația la Uniune (denumit în continuare „protocolul”).

               (4)

               Protocolul ar trebui să fie semnat în numele Uniunii și al statelor membre ale acesteia,

         ADOPTĂ PREZENTA DECIZIE:
   Articolul 1
   Se autorizează semnarea, în numele Uniunii și al statelor membre ale acesteia, sub rezerva încheierii sale, a Protocolului la Acordul de parteneriat și cooperare de stabilire a unui parteneriat între Comunitățile Europene și statele membre ale acestora, pe de o parte, și Republica Tadjikistan, pe de altă parte, pentru a se ține seama de aderarea Republicii Croația la Uniunea Europeană (2).
   Articolul 2
   Președintele Consiliului este autorizat să desemneze persoana împuternicită (persoanele împuternicite) să semneze protocolul în numele Uniunii și al statelor sale membre.
   Articolul 3
   Prezenta decizie intră în vigoare la data adoptării.

      Adoptată la Bruxelles, 12 mai 2016.

            Pentru Consiliu

            Președintele

         F. MOGHERINI

      (1)  JO L 350, 29.12.2009, p. 3.

      (2)  Textul protocolului va fi publicat împreună cu decizia privind încheierea sa.


title: Decizia 2011/538/PESC a Consiliului din 12 septembrie 2011 de modificare a Deciziei 2010/565/PESC privind misiunea de consiliere și de asistență a Uniunii Europene în domeniul reformei sectorului de securitate în Republica Democratică Congo (EUSEC RD Congo)

text:
               13.9.2011

               RO

               Jurnalul Oficial al Uniunii Europene

               L 236/10

         DECIZIA 2011/538/PESC A CONSILIULUI
   din 12 septembrie 2011
   de modificare a Deciziei 2010/565/PESC privind misiunea de consiliere și de asistență a Uniunii Europene în domeniul reformei sectorului de securitate în Republica Democratică Congo (EUSEC RD Congo)
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 28 și articolul 43 alineatul (2),
   întrucât:

               (1)

               La 21 septembrie 2010, Consiliul a adoptat Decizia 2010/565/PESC privind misiunea de consiliere și de asistență a Uniunii Europene în domeniul reformei sectorului de securitate în Republica Democratică Congo (EUSEC RD Congo) (1).

               (2)

               Este necesar să se specifice o valoare financiară de referință pentru misiune, pentru perioada 1 octombrie 2011-30 septembrie 2012.

               (3)

               Misiunea se va desfășura în contextul unei situații care s-ar putea deteriora și care ar putea aduce atingere realizării obiectivelor acțiunii externe a Uniunii prevăzute la articolul 21 din tratat,

         ADOPTĂ PREZENTA DECIZIE:
   Articolul 1
   Decizia 2010/565/PESC se modifică după cum urmează:

               1.

               La articolul 5, alineatul (6) se înlocuiește cu următorul text:
               „(6)   În domeniul său de competență, șeful misiunii colaborează îndeaproape cu șeful delegației UE și cu șefii misiunilor statelor membre prezenți la Kinshasa.”

               2.

               La articolul 9 alineatul (1), se adaugă următorul paragraf:
               „Valoarea financiară de referință destinată acoperirii cheltuielilor corespunzătoare misiunii pentru perioada 1 octombrie 2011-30 septembrie 2012 este de 13 600 000 EUR.”

               3.

               La articolul 12, alineatul (4) se înlocuiește cu următorul text:
               „(4)   În cadrul general definit de documentele de planificare, șeful delegației UE la Kinshasa furnizează misiunii EUSEC RD Congo orientări politice locale.”

               4.

               La articolul 12, alineatul (7) se elimină.

         Articolul 2
   Prezenta decizie intră în vigoare la data adoptării.

      Adoptată la Bruxelles, 12 septembrie 2011.

            Pentru Consiliu

            Președintele

         M. DOWGIELEWICZ

      (1)  JO L 248, 22.9.2010, p. 59.


title: Decizia (UE, Euratom) 2016/1466 a Parlamentului European din 28 aprilie 2016 privind descărcarea de gestiune pentru execuția bugetului Agenției Executive a Consiliului European pentru Cercetare aferent exercițiului financiar 2014

text:
               14.9.2016

               RO

               Jurnalul Oficial al Uniunii Europene

               L 246/126

         DECIZIA (UE, EURATOM) 2016/1466 A PARLAMENTULUI EUROPEAN
   din 28 aprilie 2016
   privind descărcarea de gestiune pentru execuția bugetului Agenției Executive a Consiliului European pentru Cercetare aferent exercițiului financiar 2014
   PARLAMENTUL EUROPEAN,

               —

               având în vedere bugetul general al Uniunii Europene aferent exercițiului financiar 2014 (1),

               —

               având în vedere conturile anuale consolidate ale Uniunii Europene pentru exercițiul financiar 2014 []COM(2015) 377 – C8-0199/2015] (2),

               —

               având în vedere conturile anuale finale ale Agenției Executive a Consiliului European pentru Cercetare pentru exercițiul financiar 2014 (3),

               —

               având în vedere Raportul Comisiei privind acțiunile întreprinse în urma descărcării de gestiune pentru exercițiul 2013 [COM(2015) 505] și documentele de lucru ale serviciilor Comisiei care îl însoțesc [SWD(2015) 194, SWD(2015) 195],

               —

               având în vedere Raportul anual al Comisiei către autoritatea care acordă descărcarea de gestiune privind auditurile interne desfășurate în 2014 [COM(2015) 441] și documentul de lucru al serviciilor Comisiei care îl însoțește [SWD(2015) 170],

               —

               având în vedere Raportul Curții de Conturi privind conturile anuale ale Agenției Executive a Consiliului European pentru Cercetare pentru exercițiul financiar 2014, însoțit de răspunsul Agenției (4),

               —

               având în vedere declarația de asigurare (5) privind fiabilitatea conturilor și legalitatea și regularitatea operațiunilor subiacente întocmită de Curtea de Conturi pentru exercițiul 2014 în temeiul articolului 287 din Tratatul privind funcționarea Uniunii Europene,

               —

               având în vedere Recomandarea Consiliului din 12 februarie 2016 privind descărcarea de gestiune a agențiilor executive în ceea ce privește execuția bugetului pentru exercițiul financiar 2014 (05585/2016 – C8-0040/2016),

               —

               având în vedere articolele 317, 318 și 319 din Tratatul privind funcționarea Uniunii Europene,

               —

               având în vedere articolul 106a din Tratatul de instituire a Comunității Europene a Energiei Atomice,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (6), în special articolele 62, 164, 165 și 166,

               —

               având în vedere Regulamentul (CE) nr. 58/2003 al Consiliului din 19 decembrie 2002 de stabilire a statutului agențiilor executive cărora urmează să li se încredințeze anumite sarcini în gestionarea programelor comunitare (7), în special articolul 14 alineatul (3),

               —

               având în vedere Regulamentul (CE) nr. 1653/2004 al Comisiei din 21 septembrie 2004 de stabilire a Regulamentului financiar tip pentru agențiile executive, în aplicarea Regulamentului (CE) nr. 58/2003 al Consiliului de stabilire a statutului agențiilor executive cărora urmează să li se încredințeze anumite sarcini privind gestionarea programelor comunitare (8), în special articolul 66 primul și al doilea paragraf,

               —

               având în vedere Decizia de punere în aplicare 2013/779/UE a Comisiei din 17 decembrie 2013 de înființare a Agenției Executive a Consiliului European pentru Cercetare și de abrogare a Deciziei 2008/37/CE (9),

               —

               având în vedere articolul 93 și anexa V la Regulamentul său de procedură,

               —

               având în vedere raportul Comisiei pentru control bugetar și avizele celorlalte comisii interesate(A8-0140/2016),

               A.

               întrucât, în temeiul articolului 17 alineatul (1) din Tratatul privind Uniunea Europeană, Comisia execută bugetul și administrează programele și, în aplicarea articolului 317 din Tratatul privind funcționarea Uniunii Europene, Comisia execută bugetul în cooperare cu statele membre și pe propria răspundere, în conformitate cu principiul bunei gestiuni financiare;

               1.

               acordă directorului Agenției Executive a Consiliului European pentru Cercetare descărcarea de gestiune pentru execuția bugetului agenției executive aferent exercițiului financiar 2014;

               2.

               își prezintă observațiile în rezoluția care face parte integrantă din deciziile privind descărcarea de gestiune pentru execuția bugetului general al Uniunii Europene aferent exercițiului financiar 2014, secțiunea III — Comisia și agențiile executive, precum și în Rezoluția sa din 28 aprilie 2016 referitoare la rapoartele speciale ale Curții de Conturi în contextul descărcării de gestiune a Comisiei pentru exercițiul financiar 2014 (10);

               3.

               încredințează președintelui sarcina de a transmite prezenta decizie, decizia privind descărcarea de gestiune pentru execuția bugetului general al Uniunii Europene aferent exercițiului financiar 2014, secțiunea III — Comisia, precum și rezoluția care face parte integrantă din aceste decizii directorului Agenției Executive a Consiliului European pentru Cercetare, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO L 51, 20.2.2014.

      (2)  JO C 377, 13.11.2015, p. 1.

      (3)  JO C 367, 5.11.2015, p. 12.

      (4)  JO C 409, 9.12.2015, p. 247.

      (5)  JO C 377, 13.11.2015, p. 146.

      (6)  JO L 298, 26.10.2012, p. 1.

      (7)  JO L 11, 16.1.2003, p. 1.

      (8)  JO L 297, 22.9.2004, p. 6.

      (9)  JO L 346, 20.12.2013, p. 58.

      (10)  Texte adoptate, P8_TA(2016)0148 (a se vedea pagina 91 din prezentul Jurnal Oficial).


title: Decizia (UE) 2015/1180 a Parlamentului European și a Consiliului din 8 iulie 2015 privind mobilizarea Fondului de solidaritate al UE (inundațiile din România, Bulgaria și Italia)

text:
               18.7.2015

               RO

               Jurnalul Oficial al Uniunii Europene

               L 192/13

         DECIZIA (UE) 2015/1180 A PARLAMENTULUI EUROPEAN ȘI A CONSILIULUI
   din 8 iulie 2015
   privind mobilizarea Fondului de solidaritate al UE (inundațiile din România, Bulgaria și Italia)
   PARLAMENTUL EUROPEAN ȘI CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 2012/2002 al Consiliului din 11 noiembrie 2002 de instituire a Fondului de solidaritate al Uniunii Europene (1), în special articolul 4 alineatul (3),
   având în vedere Acordul interinstituțional din 2 decembrie 2013 dintre Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară (2), în special punctul 11,
   având în vedere propunerea Comisiei Europene,
   întrucât:

               (1)

               Obiectivul Fondului de solidaritate al Uniunii Europene („fondul”) este de a permite Uniunii să răspundă rapid, eficient și cu flexibilitate situațiilor de urgență și să-și exprime solidaritatea față de populația din regiunile afectate de catastrofe.

               (2)

               Fondul nu depășește o sumă anuală maximă de 500 de milioane EUR (la prețurile din 2011), astfel cum se prevede la articolul 10 din Regulamentul (UE, Euratom) nr. 1311/2013 al Consiliului (3).

               (3)

               România a depus două cereri de mobilizare a fondului care au ca obiect inundațiile din această țară.

               (4)

               Bulgaria a depus o cerere de mobilizare a fondului care are ca obiect inundațiile din această țară.

               (5)

               Italia a depus o cerere de mobilizare a fondului care are ca obiect inundațiile din această țară.

               (6)

               Prin urmare, fondul ar trebui să fie mobilizat în vederea furnizării unei contribuții financiare în valoare de 66 505 850 EUR pentru cererile depuse de România, Bulgaria și Italia.

               (7)

               În vederea reducerii la minimum a perioadei de timp necesare pentru mobilizarea fondului, prezenta decizie ar trebui să se aplice de la data adoptării sale,

         ADOPTĂ PREZENTA DECIZIE:
   Articolul 1
   În cadrul bugetului general al Uniunii Europene pentru exercițiul financiar 2015, se mobilizează din Fondul de solidaritate al Uniunii Europene suma de 66 505 850 EUR în credite de angajament și de plată.
   Articolul 2
   Prezenta decizie intră în vigoare la data publicării în Jurnalul Oficial al Uniunii Europene. Se aplică de la 8 iulie 2015.

      Adoptată la Strasbourg, 8 iulie 2015.

            Pentru Parlamentul European

            Președintele

         M. SCHULZ

            Pentru Consiliu

            Președintele

         N. SCHMIT

      (1)  JO L 311, 14.11.2002, p. 3.

      (2)  JO C 373, 20.12.2013, p. 1.

      (3)  Regulamentul (UE, Euratom) nr. 1311/2013 al Consiliului din 2 decembrie 2013 de stabilire a cadrului financiar multianual pentru perioada 2014-2020 (JO L 347, 20.12.2013, p. 884).


title: Decizia Consiliului din 24 februarie 2004 privind încheierea, în numele Comunității Europene, a Tratatului internațional privind resursele fitogenetice pentru alimentație și agricultură

text:
Anunţ juridic important

|

32004D0869

Jurnalul Oficial L 378 , 23/12/2004 p. 0001 - 0001 Jurnalul Oficial L 378 , 23/12/2004 p. 0001 - 0002

		20040224Decizia Consiliuluidin 24 februarie 2004privind încheierea, în numele Comunității Europene, a Tratatului internațional privind resursele fitogenetice pentru alimentație și agricultură(2004/869/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 37 și articolul 175 alineatul (1) coroborate cu articolul 300 alineatul (2) primul paragraf și alineatul (3) primul paragraf,având în vedere propunerea Comisiei,având în vedere avizul Parlamentului European [1],întrucât:(1) Securitatea alimentară la nivel mondial și o agricultură durabilă depind de conservarea și utilizarea durabilă a resurselor fitogenetice pentru cercetarea agricolă și selecție.(2) Comunitatea este membră a Organizației Națiunilor Unite pentru Alimentație și Agricultură (FAO).(3) Tratatul internațional privind resursele fitogenetice pentru alimentație și agricultură, denumit în continuare "tratatul internațional", a fost adoptat de Conferința FAO la 3 noiembrie 2001 la Roma.(4) Comunitatea și statele sale membre au semnat tratatul internațional la 6 iunie 2002.(5) Tratatul internațional stabilește un cadrul global, obligatoriu din punct de vedere juridic, care urmărește conservarea durabilă a resurselor fitogenetice pentru alimentație și agricultură, precum și un sistem multilateral în temeiul căruia toate părțile la tratat au nu numai acces la aceste resurse, ci pot, de asemenea, să împartă avantajele comerciale și alte avantaje rezultate.(6) Conservarea și utilizarea durabilă a resurselor fitogenetice pentru cercetare agricolă și selecție joacă un rol esențial în dezvoltarea producției agricole și în protejarea biodiversității agricole.(7) Facilitând accesul la resursele fitogenetice în cadrul sistemului multilateral, tratatul internațional ar trebui să promoveze progrese tehnice în sectorul agriculturii, în conformitate cu articolul 33 din Tratatul de instituire a Comunității Europene.(8) În conformitate cu articolul 174 din Tratatul de instituire a Comunității Europene, politica Comunității din domeniul mediului trebuie să contribuie la conservarea și protecția calității mediului.(9) Prin Decizia 93/626/CEE a Consiliului [2], Comunitatea a încheiat Convenția privind diversitatea biologică, sub egida programului Organizației Națiunilor Unite privind mediul. Măsurile care vizează garantarea și conservarea biodiversității agricole incluse în tratatul internațional vor constitui o continuare a obiectivelor convenției.(10) Articolul 26 din tratatul internațional prevede că acesta face obiectul ratificării, al acceptării sau al aprobării. Instrumentele de ratificare, de acceptare sau de aprobare se prezintă Directorului general al FAO.(11) Competențele comune ale Comunității și ale statelor sale membre, coroborate cu principiul de unitate în reprezentarea internațională a Comunității, pledează în favoarea unei acțiuni comune și a depunerii simultane de către Comunitate și statele membre a instrumentelor lor respective de aprobare a tratatului internațional în cauză.(12) Pentru a permite participarea Comunității și a statelor sale membre la organismul director al tratatului internațional cât mai curând posibil după intrarea în vigoare a acestuia, statele membre ar trebui să asigure îndeplinirea fără întârziere a procedurilor lor interne de aprobare.(13) Prin urmare, este necesar să se aprobe tratatul internațional anexat la prezenta decizie,DECIDE:Articolul 1Se aprobă, în numele Comunității, Tratatul internațional privind resursele fitogenetice pentru alimentație și agricultură (denumit în continuare "tratatul internațional"), adoptat de conferința FAO la cea de-a treizeci și una reuniune din noiembrie 2001.Textul tratatului internațional se atașează la prezenta decizie.Articolul 2(1) Președintele Consiliului este autorizat să desemneze persoana sau persoanele împuternicite să prezinte, în numele Comunității, instrumentul de aprobare și declarațiile care figurează în anexele B și C la prezenta decizie directorului general al FAO, în conformitate cu articolele 26 și 34 din tratatul internațional.(2) Statele membre asigură îndeplinirea demersurilor necesare în vederea depunerii simultane a instrumentelor lor de ratificare sau de aprobare și a celor ale Comunității, precum și ale altor state membre, în măsura posibilului, până la 31 martie 2004.(3) În cazul în care, până la această dată, unul sau mai multe state membre nu sunt în măsură să își depună instrumentele de ratificare, Comunitatea și celelalte state membre pot proceda la depunere.Articolul 3(1) În cadrul unei proceduri de soluționare a diferendelor, astfel cum este prevăzută la articolul 22 din tratatul internațional, Comunitatea va fi reprezentată de Comisie.(2) În cazul în care Comunitatea sau unul sau mai multe state membre sunt părți la același diferend sau sunt implicate în mai multe diferende în cadrul cărora se pun în discuție aceleași probleme juridice sau probleme juridice similare, Comisia și statele membre în cauză își apără împreună interesele, stabilind o argumentare juridică și faptică coerentă, în conformitate cu domeniile de competențe comunitare și naționale.Adoptată la Bruxelles, 24 februarie 2004.Pentru ConsiliuPreședinteleJ. Walsh[1] Avizul din 29 ianuarie 2004 (nepublicat încă în Jurnalul Oficial).[2] JO L 309, 13.12.1993, p. 1.--------------------------------------------------20040224ANEXA A--------------------------------------------------


title: Decizia nr. 579 din 2 iulie 2009 privind inițierea unei proceduri de acordare a autorizației de prospectare și explorare a petrolului și gazelor naturale – resurse naturale ale subsolului în conformitate cu articolul 2 alineatul (1) punctul 3 din Legea resurselor naturale ale subsolului, în blocul 1-11 Vranino situat în provincia Dobrici și de notificare cu privire la concursul planificat pentru acordarea autorizației

text:
               26.9.2009

               RO

               Jurnalul Oficial al Uniunii Europene

               C 232/13

      DECIZIA NR. 579
   din 2 iulie 2009
   privind inițierea unei proceduri de acordare a autorizației de prospectare și explorare a petrolului și gazelor naturale – resurse naturale ale subsolului în conformitate cu articolul 2 alineatul (1) punctul 3 din Legea resurselor naturale ale subsolului, în blocul 1-11 Vranino situat în provincia Dobrici și de notificare cu privire la concursul planificat pentru acordarea autorizației
   2009/C 232/07
   REPUBLICA BULGARIA
   CONSILIUL DE MINIȘTRI
   În conformitate cu articolul 5 punctul (2), articolul 42 alineatul (1) punctul 1 și articolul 44 alineatul (3) din Legea resurselor naturale ale subsolului, coroborate cu articolul 4 alineatul (2) punctul 16 și articolul 1 punctul 24a din Legea energiei,
   CONSILIUL DE MINIȘTRI DECIDE:

               1.

               Să inițieze o procedură de acordare a autorizației pentru prospectarea și explorarea țițeiului și gazelor naturale la Blocul 1-11 „Vranino”, cu o suprafață de 397,42 km2 și delimitat de coordonatele 1-5, conform descrierii din anexa la prezenta decizie.

               2.

               Să anunțe că acordarea autorizației în conformitate cu punctul 1 va avea loc pe baza unui concurs.

               3.

               Să specifice faptul că autorizația de prospectare și explorare este valabilă pe o perioadă de 5 ani de la data intrării în vigoare a contractului de prospectare și explorare, cu drept de prelungire a acestei perioade în temeiul articolului 31 alineatul (3) din Legea privind resursele naturale ale subsolului.

               4.

               Concursul de acordare a autorizației în conformitate cu punctul 1 va avea loc în a 150-a zi de la data publicării prezentei decizii în Jurnalul Oficial al Uniunii Europene, în clădirea Ministerului Economiei și Energiei, strada Triadița nr. 8, Sofia.

               5.

               Dosarul de concurs se poate achiziționa până la ora 17.00 în cea de a 120-a zi de la data publicării prezentei decizii în Jurnalul Oficial al Uniunii Europene.

               6.

               Notificările de participare la concurs se pot depune până la ora 17.00 în cea de a 130-a zi de la data publicării prezentei decizii în Jurnalul Oficial al Uniunii Europene.

               7.

               Notificările de participare la concurs se pot depune până la ora 17.00 în cea de a 144-a zi de la data publicării prezentei decizii în Jurnalul Oficial al Uniunii Europene.

               8.

               Concursul nu impune prezența candidaților în timpul procedurii.

               9.

               Prețul dosarului de concurs se stabilește la 2 500 BGN (2 500 de leve bulgărești). Dosarul de concurs poate fi achiziționat de la Camera 802 a sediului Ministerului Economiei și Energiei, str. Triadița nr. 8, Sofia, în intervalul de timp precizat la punctul 5.

               10.

               Participanții la concurs trebuie să îndeplinească cerințele specificate la articolul 23 alineatul (1) din Legea privind resursele naturale ale subsolului.

               11.

               Candidaturile participanților la concurs vor fi evaluate pe baza propunerilor de programe de lucru, de resurse în materie de protecție a mediului și de formare, de beneficii suplimentare și, de asemenea, în funcție de capacitățile lor manageriale și financiare, după cum se precizează în dosarul de concurs.

               12.

               Garanția de participare la concurs se stabilește la 50 000 BGN (50 000 de leve bulgărești) și trebuie plătită înainte de termenul specificat la punctul 6 în contul bancar al Ministerului Economiei și Energiei, după cum se precizează în dosarul de concurs.

               13.

               În cazul neadmiterii la concurs a unui candidat, garanția se rambursează în termen de 14 zile de la data la care i s-a notificat candidatului neadmiterea.

               14.

               Garanția candidatului câștigător va fi reținută, iar garanțiile tuturor celorlalți candidați se vor rambursa în termen de 14 zile de la publicarea în Monitorul Oficial a deciziei Consiliului de Miniștri privind acordarea autorizației de prospectare și explorare.

               15.

               Notificările de participare la concurs și propunerile candidaților, elaborate în conformitate cu dosarul de concurs, trebuie depuse la Ministerul Economiei și Energiei, strada Triadița nr. 8, Sofia, în limba bulgară, în conformitate cu dispozițiile articolului 46 din Legea privind resursele naturale ale subsolului.

               16.

               Candidaturile pentru concurs trebuie să respecte cerințele și condițiile indicate în dosarul de concurs.

               17.

               Concursul poate avea loc chiar dacă se admite la participare numai un singur candidat.

               18.

               Ministerul Economiei și Energiei este autorizat după cum urmează:

                           18.1.

                           să transmită textul prezentei decizii în vederea publicării în Jurnalul Oficial al Uniunii Europene și în Monitorul Oficial, precum și pe site-ul web al Consiliului de Miniștri;

                           18.2.

                           să numească un comitet pentru organizarea și desfășurarea concursului.

               19.

               Contestațiile care au ca obiect prezent decizie pot fi adresate Curții Supreme Administrative în termen de 14 zile de la publicarea acesteia în Jurnalul Oficial al Uniunii Europene.

            Prim-ministru

         Sergei STANISHEV

            Prim-secretar al Consiliului de Miniștri

         Vesselin DAKOV

         Copie certificată

            Șeful Cancelariei Prim-ministrului

         Vesselin DAKOV

      ANEXĂ

         LISTA COORDONATELOR GEOGRAFICE

                  1.

                  Coordonate geografice (sistem de coordonate: 1950) ale blocului 1-11 Vranino:

                  1.

                  43° 39′ 42,190″ N

                  28° 14′ 59,825″ E

                  2.

                  43° 36′ 49,199″ N

                  28° 30′ 00,834″ E

                  3.

                  43° 25′ 54,191″ N

                  28° 23′ 09,845″ E

                  4.

                  43° 29′ 46,184″ N

                  28° 11′ 05,835″ E

                  5.

                  43° 39′ 42,190″ N

                  28° 14′ 59,825″ E


title: Decizia Consiliului din 7 decembrie 2004 privind semnarea și aprobarea Acordului dintre Comunitatea Europeană și Principatul Monaco de stabilire a unor măsuri similare celor prevăzute de Directiva 2003/48/CE a Consiliului privind impozitarea veniturilor din economii sub forma plăților de dobânzi, precum și semnarea memorandumului de înțelegere care îl însoțește

text:
Anunţ juridic important

|

32005D0035

Jurnalul Oficial L 019 , 21/01/2005 p. 0053 - 0054

		20041207Decizia Consiliuluidin 7 decembrie 2004privind semnarea și aprobarea Acordului dintre Comunitatea Europeană și Principatul Monaco de stabilire a unor măsuri similare celor prevăzute de Directiva 2003/48/CE a Consiliului privind impozitarea veniturilor din economii sub forma plăților de dobânzi, precum și semnarea memorandumului de înțelegere care îl însoțește(2005/35/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 94, coroborat cu articolul 300 alineatul (2) primul paragraf,având în vedere propunerea Comisiei,întrucât:(1) La 16 octombrie 2001, Consiliul a autorizat Comisia să negocieze cu Principatul Monaco un acord care să permită garantarea adoptării de către acest stat a unor măsuri similare celor care trebuie aplicate în cadrul Comunității în vederea asigurării unei impozitări efective a veniturilor din economii sub forma plăților de dobânzi.(2) Textul acordului, care reprezintă rezultatul acestor negocieri, este conform cu directivele de negociere adoptate de Consiliu. Acest text este însoțit de un memorandum de înțelegere între Comunitatea Europeană și Principatul Monaco.(3) Sub rezerva adoptării, într-o etapă ulterioară, a unei decizii privind încheierea acordului, este preferabil să se semneze celor două documente, parafate la 1 iulie 2004, și să se obțină confirmarea aprobării memorandumului de înțelegere de către Consiliu,DECIDE:Articolul 1Sub rezerva adoptării, într-o etapă ulterioară, a unei decizii privind încheierea Acordului dintre Comunitatea Europeană și Principatul Monaco de stabilire a unor măsuri similare celor prevăzute de Directiva 2003/48/CE a Consiliului [1], președintele Consiliului este autorizat să numească persoanele împuternicite să semneze acordul și memorandumul de înțelegere care îl însoțește, precum și scrisorile care trebuie schimbate, în conformitate cu articolul 21 alineatul (2) din acord și cu memorandumul de înțelegere, pentru a exprima consimțământul Comunității Europene.Memorandumul de înțelegere se aprobă de către Consiliu.Textul acordului și al memorandumului de înțelegere se atașează la prezenta decizie.Articolul 2Prezenta decizie se publică în Jurnalul Oficial al Uniunii Europene.Adoptată la Bruxelles, 7 decembrie 2004.Pentru ConsiliuPreședinteleG. Zalm[1] JO L 157, 26.6.2003, p. 38.--------------------------------------------------